Fermandaranê HPGyî ra Cengîn Welatî Komployo Mîyanneteweyî yê vera Rayberê Şarê Kurdî ercna û da zanayene ke komplo pê tecrîdî dewam keno.
Welatî vat: ''Dima ke têgêrayîşê PKKyî ronîya û Rayber Apoyî tesbît kerd ke 'Kurdistan kolonî yo' Komployo Mîyanneteweyî zî kewt dewre. Hêzê kapîtalîst û îşxalkerî vera estbîyayîşê kurdan têgêrayî. Nê hêzan 1996 de vera Têgêrayîşê Azadîye yê Kurdîstanî û Rayber Apoyî komployî kerdî.''
Welatî bale ante ser ke hêrişê AKP-MHPyî zêdîyayî û vat: ''Dişmen çira hende hêrişan keno? Çunke hêzê PKK rayberîya HPGyî de awan beno.Dewleta tirka ke komplo de israr kena qetî do ser bikewa. Hêzê azadîye bi serran o bin kewenê. La kurdî pêro tarîxî de tim payan ser mendî. Kurdê ke tim payan ser o mendî do azadîya Rayberîye bîyarê ca.''
Welatî grevê vêşanîye yê tepişteyan vist vîrî û vat: ''Rêçê Hakî Karer, Kemal Pîr û Hayrî Durmuşî ser o komplo do bêro pûçkerdene. Komplo hetê îdeolojîkî ra bin kewto. Seke Rayber Apoyî ard ziwan komplo nêresa armancê xo. Serra 2021î do biba serra azadîya Rayberîye.''
